钦定古今图书集成/方舆汇编/职方典/第1038卷 > 福州府公署考 通志
## 钦定古今图书集成/方舆汇编/职方典/第1038卷 > 福州府公署考 通志

本府

福州府治　在布政司之西，即宋安抚司元万户府。明洪武二年改为福州府。七年辟廨宇，二十一年火。二十六年，知府廖崇德重建。堂之南为仪门。仪门外东土地祠，西寅宾馆。仪门之南为大门。出大门内有“申明” 、“旌善” 二亭，对峙其前。堂之北为穿堂，又北为后堂，知府、同知、通判、理刑各宅一区，列后堂之北。吏房六，在堂下左右。

廊其后隙地为“吏廨。” 万历二十八年，大门及两廊房科复火，署印同知锺大咸重建。

皇清顺治十八年，树楔毁于火，申明“旌善”亦废。

清军海防署　、粮捕署　俱在仪门外东；理刑署　在仪门外西。今裁。

经历司　照磨所　俱在堂左右。

司狱司　在大门内

总督部院　在布政司之南，原按察司署。顺治十八年，总督李率泰移驻于此。

巡抚部院　在嵩山之麓。明嘉靖三十六年建。末年毁于火。隆庆元年重建。万历三十九年，巡抚丁继明修。

皇清因之。

巡按察院　在仙塔光泽坊内，明成化间建。

皇清顺治十八年，奉裁，改为“总督公署。”后《耿继茂》奉。

命自粤移镇居此；因火毁，改造为府。

西察院　在三山驿之右，今废。

承宣布政使司　，当三山之中，后枕越山。晋郡守严高建为刺史衙。唐为都督府。五代梁为大都督府。元为中书省。明初，改为承宣布政使司。

皇清因之。左、右布政使宅在堂西仪门。旧有楼，岁久。

《倾圮》康熙二十年，重建。

督粮道　，在司堂西北隅，原在仪门外西偏。分守武平道　、清军道　，俱在司仪门外东偏。今俱废。

提刑按察使司　在都司旧署。

皇清康熙二十一年，仪门火，按察使赵进美重建。

经历司　照磨所　俱在“司东卫巷。”

检校厅　《在仪门外》之西。

清军驿传道　在布政司仪门内西偏，原在冶山南。

提督学政道　在城南府学大成殿后，系旧南察院署。原在乌石山北，改“五经书院” 为之，后以其地为文馆。

皇清初，文馆毁于火，地废为“城守营”，乃于署中《寘东》

西文场

屯田水利盐法道　：在芝山西，今改为“公馆。” 分巡武平道　：在抚院之西，后改为宪台。康熙十七年火。

都转运盐使司　在布政司之西。明洪武元年建，后毁。康熙二十三年重建。

水口分司　、黄崎分司　俱在司内。

批验所　一在竹崎，一在闽安镇。

海防督捕署　在乌石山东北，旧系提举司。明万历间改为公馆，后改杉洋通判署。

贡院　“在将军山东北，先在谯楼东，明洪武十七年改建于城南。”

盐仓　在南台。宋天宁寺旧址。

三山递运所　在“三山驿” 之前，今官裁。

常丰仓　在府治西。明洪武七年建。其地即伪闽罗汉寺。弘治间，镇守邓原琉球馈之金，不受。增建三厫。今仍之。税课司　在安泰桥西。明洪武七年建。

阴阳学　，在谯楼西。明洪武十八年设，今废。医学　，在谯楼前。明洪武十八年设。景泰三年，镇守来住重建，今废。

僧纲司　《寓开元寺》。

《道纪司　》寓城隍庙。

闽县治　在九仙山麓，县学前。原在府治东南“秀寔铺” ，明洪武初建。中为正堂，左为典史厅，堂之南为中门，析而东向为大门。《申明》、旌善二亭在大门外。库在堂之西，狱在中门内之西。知县、县丞宅皆在堂北。东南为典史宅，又南为土地祠，六房列堂下左右廊。吏廨在西南隅。

皇清顺治十八年，知县周雍时移建县治于本学后。

改教谕训导宅为署

毋屿巡检司　在嘉登里，今改住省城。

闽安镇巡检司　在江右里。

闽安镇税课局　在江右里。明洪武三年建。江南河泊所　在嘉崇里。明洪武十六年建，今废。

豫备仓三　，一在库之西，一在光德里，一在常丰仓畔。又旧有义仓三所，在永庆、环珠、崇贤里，今废。

常平仓　在“开元寺。” 明督抚军门金学曾建，今废。

公馆二　：峡山公馆、大义公馆。

养济院　，在东门外易俗里官窑厂，为屋三十七间。

候官县治　在府治官贤坊，明洪武三年建。中为正堂，左为县丞宅，南为典史宅。大门折而东。

向，其馀制视闽县。后屡火，知县张继重等相继建

竹崎巡检司　在府城西北十六都，明正统六年建。

洪塘税课司　在城西二都。明洪武三年建，今废。

五县寨巡检司　在府城西十七都，旧属怀安，以其地接闽县、候官、古田、闽清界，故名。元至元三年设。明万历间并候官。

阳崎税课局　在府城西南九都。明洪武元年设，今废。

豫备仓五　一在常丰仓内，一在西禅浦，一在二都，一在府城西南，一在华林寺，今废。

常平仓　在大中寺，明万历二十三年建，今废。公馆二　：西湖公馆在西门外；阳崎公馆在江边，今废。

旧怀安递运所　在城西，废。

养济院　在西关外，元有五所，明改于此《外县》。

古田县治　在翠屏山南，双溪之汇。唐开元间始建。宋太平兴国初迁水口。端拱间复旧。后增置西尉、丞、簿，各有厅。明改典史幕于堂之东。堂之南为谯楼，谯楼之北为中门。狱有二所，在中门左右。大门之外为旌善、申明二亭。明知县刘伦等相继修葺。

布政分司　在县治北

按察分司　在县治西

府馆　在紫极宫东

公馆六　：“石山公馆、秀峰公馆、上洋公馆、‘嵩溪公馆、豫阳公馆、‘竹园公馆’’。”

捕盗馆　在东杉洋。今废。

杉洋巡检司　在县东三十六都。明初建，今废。际留仓　在县北兼善坊，元创，明因之。成化十六年重修。

豫备仓四　：一在二十六都，一在八都，一在垕山，一在十八都。

阴阳学　在县治西云津坊之东。今废。

医学　在县治北兰魁坊，即旧“惠民局” ，今废。僧会司　在吉祥寺。

道会司　在祐圣宫西

养济院　旧在县治北之后林，明弘治初，知县屠容改创于十二都杉洋。

闽清县治　在梅溪南里许。五代中建。宋熙宁中，为洪水所漂，知县陆绛新之。明洪武九年，主簿郑本始构堂宇及谯楼。正统间，毁于兵。后知县左辅、黄漟、典史余绍相继修葺。万历三十七年水患，知县俞咨龙移于后百武，建堂宇、幕舍、库狱、门楔、旌善、申明亭。

皇清顺治间，前堂毁于火，至今未建。

府馆　在县治南

际留仓　在县治内之西。明成化四年，知县左辅重建。

《豫备仓》三　，一在安仁里，一在盖平里，一在仁专里。

阴阳学　在县治西昇平坊。

医学　在县治东和丰里。

僧会司　在普贤寺

养济院　在城隍庙右

义冢　在县治东南。明成化间，知县王漟立。长乐县治　在六平山之南。唐武德间建，明洪武初因之。景泰元年，知县龙韬重建。堂之东为典史厅，西为库。中门之外，左狱，右际留仓、谯楼。大门之外，左旌善亭，右申明亭。后知县夏允彝等相继增修。

皇清顺治五年，廨宇毁于寇，知县吕鸣纯重建。康熙

十八年，堂为风雨折坏。

察院公馆　在县治东

布政分司　在县治北

按察分司　在县治西

府馆　在察院西

石梁蕉山巡检司　在十五都。

小社巡检司　在十八都龙江。

松下巡检司　在二十都大社，今俱废。

税课局　在县治西。明洪武间建。成化十七年，知县罗叙重修，今废。

河泊所　在十五都，今废。

长乐仓　在县东二十四都，梅花千户所，正统六年改属县。

豫备仓　在鼓楼东

阴阳学　、医学　俱在南山塔下。

僧会司　在县治天王寺。

道会司　今废

养济院　在县治西龙津坊。

义冢　在郑山，距县十五里。

漏泽园　在县西南隅。明弘治间，知县王涣置，周围八十六丈。

连江县治　在龙际山南，鳌江之北。唐武德间建。元至元六年毁于寇。明洪武元年，知县王得钦重建。正堂东为库，西为典史厅、架阁库，际留仓仪门外。东为土地祠，西为狱。其豫备仓、观稼亭、劝农阁、旌善、《申明》二亭，系知县张益、李凰、凌玉玑相继增建。

皇清初，毁于寇。康熙十八年，知县徐甲第重创新之。

布政分司　在县治南

按察分司　在县治西

府馆　在县前

北茭巡检司　在县二十六都。明洪武二十年建。

税课局　在县治通济桥西。明洪武十八年建，今废。

蛤沙河泊所　在县二十七都。明洪武十六年建，今废。

阴阳学　在县治西龙津坊内。

医学　在县前大街，即旧“惠民药局。”

定海仓　在县东定海千户所城内。明洪武二十年建。

僧会司　在钦平上里，天王寺内。

道会司　在钦平下里，龙兴观内。

惠民药局　在宣化桥南，明成化间建。

养济院　在天王寺前

义冢三所　一在清河观音塔西，一在钦平上里北禅寺侧，一在县南新安里西泉山。

罗源县治　在东戴坑。宋庆历中，邑令陈偁建。元至治初，复新县治。明洪武十年，县丞庞益重建厅堂廨舍诸所。堂之东为“豫备仓。” 其后县丞甘志和等相继修葺。

布政分司　在甸宣坊

按察分司　在县治左

府馆　在城隍庙东

河泊所　在县治东沈尉桥北。明景泰七年重建，今废。

际留仓　在县南隅沈尉桥西。明弘治十一年，知县陆嵩改创于公厅之东。

阴阳学　今废

医学　在县治西，急递铺之东，即“惠民药局。” 僧会司　在县北仙茅寺，今废。

道会司　在天庆观，今废。

养济院　在城西门外

义冢三所　俱在安金里。一在铁障山下，宋元符二年创。一在莲花峰下，圣水寺侧，宋宝庆间创。一在四明山下，双石桥，黄玹创。

永福县治　在磨笄山南。县建于宋初，宋末毁于兵，元至元间重建。明洪武初又毁，其后典史孟辉创之，知县谭显等相继修之，移民居，改其路于东南。隆庆间又毁，知县陈克侯建，明末毁于寇。

皇清康熙六年，知县李景明重建。七年，典史邹楷重。

建幕厅

府馆　在县治南

漈门巡检司　在县治西三十三都。元至元间，自辜岭寨移今所。

际留仓　在县治内。即元常平仓。

阴阳学　，在县治北大街。

医学　在县治南

僧会司　在县治南重光寺。

道会司　在县治北《香山堂》。

养济院　在县治西。元时建于县东五里，明洪武初，移置今所。

义冢　在县治东五里，宋县令蔡其建，元、明及

皇清皆因之。

福清县治　在鹫峰山麓。唐嗣圣间始建。宋为县。元为州。明洪武四年，仍改为县。成化、弘治间，知县相继修建。嘉靖三十七年毁于倭，四十四年，知县叶梦熊重建。

皇清因之。

布政分司　在县治东

按察分司　在县治西

府馆　在县治西

公馆四　：“渔溪、蒜岭、宏路、常思。”

江口巡检司　在县南江阴里。原为“壁头山巡检司。”

锦屏巡检司　在县东南半里。原为牛头巡检。

司

泽朗山巡检司　在县东化北里，今废。

南门税课局　在县南龙首桥北，今废。

海口税课局　在县东南方民里。今废。

迳上税课局　在县西南灵得里，今废。

河泊所　在海口镇，今废。

海口场盐课司　在方民里。

牛田场盐课司　在时和里。

福清仓　在镇东城南隅。明洪武二十一年建。万安仓　，在县南万安千户所城内。明洪武二十一年建。

《豫备仓》四　，一在双旌门，一在时和里；一在光贤里，一在方民里。

阴阳学　、医学　俱在县治南。

僧会司　在清远里

道会司　在方民里

养济院　在县西隅。明知县庞𪻐重建。

义冢　在县北隅弥陀寺后山。